Thomas Nysted

Thomas Victor Nysted (født 1982) er en norsk offiser av løytnants grad i Hæren. Han har hatt tjeneste i Afghanistan og gjorde seg i 2010 bemerket i strid ved Tutak, i kamper som er beskrevet som en av de hardeste norske soldater har vært med i etter andre verdenskrig.«Dette er historien om lysten til å leve», Fædrelandsvennen, 25. august 2012, s. 13–16.«Slik var soldatenes dramatiske nærkamp», VG, 20. mai 2010, s. 18.«Norske soldater kan bli møtt av egne våpen», Aftenposten, 31. mai 2012, s. 4.

 Tjeneste i Afghanistan 
Nysted gjorde i 2001 førstegangstjenesten i Sjøforsvaret og ble deretter eksplosivrydder. Han tjenestegjorde i Afghanistan i tre perioder, først i 2005, deretter i 2008 og så i 2010. 

Under et oppdrag ved Tutak i Ghowrmach-distriktet 2. mai 2010 falt 16 norske soldater, blant dem Nysted, og to tolker i bakhold. Harde kamper fulgte og føreren av en de norske terrengmotorsyklene ble skutt. Nysted forlot det pansrede kjøretøyet han var i og begynte arbeidet med å redde kollegaen, men ble selv skutt og livstruende skadet under redningsforsøket. Kampene ved Tutak, der åtte norske soldater ble skadet i strid, fikk bred medieomtale.«Soldaten var lammet av skudd. Likevel fortsatte han å skyte mot angriperne», VG, 29. mai 2010, s. 26–27. «Norske soldater skutt i hjelmen», Stavanger Aftenblad, 22. mai 2010, s. 12.«Åtte norske soldater ble såret under et oppdrag», Aftenposten, 3. mai 2010, besøkt 29. august 2012.«Skjøt norske soldater fra sivilt tilholdssted», TV2 Nyhetene, 19. mai 2010, besøkt 29. august 2012.

Nysted ble i 2012 tildelt Forsvarets medalje for edel dåd for sin innsats under de harde kampene i Afghanistan 2. mai 2010.«Medaljeutdelingen på veterandagen 2012»,  VG Nett, 8. mai 2012, besøkt 26. august 2012.«Mottok medalje», Forsvarsdepartementet, 8. mai 2012, besøkt 26. august 2012. Han er også dekorert med Forsvarets medalje for sårede i strid.

 Senere virke 
Den 8. mai 2013 holdt Nysted den første «soldatens tale» under veterandagen på Akershus festning.Fremhevet medsoldater i tale (video) - NRK/Sørlandet 8. mai 2013 

Nysted og ektefellen Caroline ga høsten 2013 ut boken Også vi, når det blir krevet.«Lang vei hjem fra Afghanistan», bokanmeldelse i Fædrelandsvennen, 17. september 2013.

 Bibliografi 
 Thomas V. Nysted og Caroline Gundhus Nysted: Også vi, når det blir krevet, Bergen: Vigmostad Bjørke, 2013. ISBN 978-82-419-0906-1

 Referanser 

Kategori:Offiserer i Hæren (Norge)
Kategori:Forsvarets medalje for edel dåd
Kategori:Personer fra Risør kommune